《题卞大夫西湖所居》
宋代·刘攽

献玉晚见售，刺虎有馀勇。宦游四十年，老发成种种。

乘轩非不荣，半刻未为冗。而有田园归，末路益光宠。

平湖澹空阔，古木俱秀耸。樵斧间渔舟，稻畦连麦陇。

田舍易所求，达生厚自奉。晏眠胜饮冰，一笑异将恐。

予亦濩落人，不知物外重。卖书问东家，此计行接踵。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。